**HEA EESKUJU**

**MADELIN RATTUS**

Antsla Gümnaasium

Madelin on väga aktiivne noor tütarlaps, kes on muutunud iga aastaga üha aktiivsemaks kogukonna liikmeks. Hetkel on ta Antsla valla Noortevolikogu esimees, Antsla Gümnaasiumi Õpilasesinduse liige, Kuldre piirkonna Kodutütarde rühmajuht. Madelinil on võimekus tulla toime mitmel rindel. Palju oma vaba aega sisutab ta Kodutütarde tegemistele, kuid selle kõrvalt leiab ka aega edukalt juhtida Noortevolikogu.

Madelin on koollis väga hea õppeedukusega ning püüdlik. Lisaks sellele, et ta hoolitseb oma hinnete ja õppeedukuse eest, lööb ta kaasa ka kooli Õpilasesinduses, et oma häält kuuldavamaks teha. Noortematele Kodutütardele on ta suureks eeskujuks oma pühendumusega. Madelinil on oskus märgata kodukoha kitsaskohti ja nende parandamiseks leida lahendusi. Näiteks eelmise aasta kaasava eelarve ideeks tõi ta koos teiste noortega välja, et kodukohta oleks vaja uut mänguväljakut. Üheskoos sai idee kirja pandud ja ka teostatud.

Oma enamiku vaba ajast sisustab ta Kodutütarde tegemistesse - laagrid, koosolekud. Madelin on Kuldre kooli kodutütarde rühmavanem. Ta on suureks eeskujuks ja motivaatoriks noorematele kodutütardele oma kohusetundlikkuse ja aktiivsusega. Siiani oma tema suurimaks saavutuseks juhtida ühinenud Antsla valla Noortevolikogu. Varasemalt tal Noortevolikoguga kokkupuudet pole olnud, kuid see ei ole tema töös takistus, sest soov ja pühendumus on olemas.

Vabal ajal tegeleb Madelin veel ka kergejõustikuga, sest peab sporti oluliseks osaks inimese elus.

Madelin on selline tüdruk, et kui miski on talle hingelähedane, siis panustab ta sellesse vähemalt 101%.

Oma suure pühendumuse ja tahtejõuga tegutseda mitmel rindel annab ta teistele piirkonna noortele suurt eeskuju!

HEA EESKUJU ESITAJA

Mari-Liis Pärna